Document ID: /roh_data/filtered/swiss_laws_in_ROHinterleaved.jsonl.gz/33860

This text was translated from FR into Rumantsch Grischun.

Le Conseil fédéral peut lier l’octroi d’une aide financière aux établissements de recherche du domaine des hautes écoles aux conditions suivantes:a. ils prennent des mesures pour assurer la qualité de la recherche soutenue financièrement par la Confédération;b. ils édictent des directives qui obligent les chercheurs de leur institution à respecter les règles d’intégrité scientifique et les bonnes pratiques scientifiques;c. ils peuvent prendre des mesures en cas d’infraction à ces règles et disposent des procédures requises à cet effet. Les établissements prennent des mesures en particulier pour les cas suivants:a. utilisation des résultats d’une recherche menée par des tiers sans mention de la source;b. utilisation de résultats, de données ou de rapports de recherche inventés, contrefaits ou falsifiés par une présentation volontairement contraire à la réalité;c. autres formes d’infraction grave aux règles d’intégrité scientifique ou aux bonnes pratiques scientifiques.

Il Cussegl federal po colliar la concessiun da meds finanzials federals als instituts da la perscrutaziun en scolas autas cun las suandantas premissas:a. ils instituts da la perscrutaziun en scolas autas prendan mesiras per garantir la qualitad da la perscrutaziun che vegn promovida cun meds finanzials federals;b. els decreteschan directivas per ils perscrutaders che lavuran en lur instituziun davart l’observaziun da las reglas da l’integritad scientifica e da la buna pratica scientifica;c. els pon prender mesiras en cas da cuntravenziuns cunter questas reglas e disponan da las proceduras correspundentas. Prevair mesiras ston ins en spezial per il cas che:a. i vegnan duvrads resultats da la perscrutaziun da terzas persunas senza inditgar la funtauna;b. i vegnan duvrads resultats, datas e protocols da la perscrutaziun ch’èn inventads, falsifitgads tras ina preschentaziun sapientivamain cuntraria als fatgs u sfalsifitgads;c. i vegn cuntrafatg en in’autra moda e maniera gravanta cunter las reglas da l’integritad scientifica e da la buna pratica scientifica.